ബാഗേല് അനുകൂലികളായ 20 എംഎല്എമാര് ഡല്ഹിയില് ന്യൂഡല്ഹി: ഛത്തീസ്ഗഡ് മുഖ്യമന്ത്രി ഭൂപേഷ് ബാഗേലിനെ മാറ്റണമെന്ന ആവശ്യം ഉയര്ന്നിരിക്കേ ബാഗേല് അനുകൂലികളായ 20 എംഎല്എമാര് ഡല്ഹിയിലെത്തി. ചര്ച്ചകള്ക്കായി ബാഗേലും ഡല്ഹിയിലുണ്ട്. ബാഗേല് പക്ഷ എംഎല്എമാര് ഇന്നലെ ഛത്തീസ്ഗഡിന്റെ ചുമതലയുള്ള എഐസിസി ജനറല് സെക്രട്ടറി പി.എല്. പുനിയയുമായി കൂടിക്കാഴ്ച നടത്തി. ബാഗേല് നല്ല രീതിയില് ഭരണം നിര്വഹിക്കുന്നുണ്ടെന്ന് എംഎല്എമാര് പുനിയയോടു പറഞ്ഞു. ആരോഗ്യമന്ത്രി ടി.എസ്. സിംഗ്ദേവാണ് മുഖ്യമന്ത്രിസ്ഥാനം ആവശ്യപ്പെട്ടു രംഗത്തുള്ളത്. രണ്ടര വര്ഷത്തിനുശേഷം തനിക്ക് മുഖ്യമന്ത്രിസ്ഥാനം നല്കണമെന്നു കരാറുണ്ടെന്നാണു സിംഗ്ദേവിന്റെ വാദം. എന്നാല്, ബാഗേല് ഇതു തള്ളുന്നു. എന്നാല്, കോണ്ഗ്രസ് ഹൈക്കമാന്ഡ് ആവശ്യപ്പെട്ടാല് ആ നിമിഷം രാജിവയ്ക്കുമെന്ന് മുഖ്യമന്ത്രി വ്യക്തമാക്കിയിട്ടുണ്ട്. ചൊവ്വാഴ്ച ബാഗേലും സിംഗ്ദേവും കോണ്ഗ്രസ് അധ്യക്ഷ സോണിയഗാന്ധിയെ കണ്ട് ചര്ച്ച നടത്തിയിരുന്നു. 90 അംഗ നിയമസഭയില് കോണ്ഗ്രസിന് 69 എംഎല്എമാരുണ്ട്. ഇവരില് ഭൂരിപക്ഷം പേരും ഭൂപേഷ് ബാഗേലിനെ അനുകൂലിക്കുന്നവരാണ്.